Heerup Museum

Heerup Museum on Tanskassa Rødovren kunnassa sijaitseva museo, joka esittelee tanskalaisen monipuolisen taiteilijan Henry Heerupin töitä ja esineitä.

Museo sai alkunsa, kun Rødovren kunta suostui vastaanottamaan suuren määrän Henry Heerupin töitä ja henkilökohtaisia esineitä Heerupin leskeltä Marion Heerupilta vuonna 1995. Henry Heerupin työskentelypaikkana olleeseen puutarhaan ei kuitenkaan ollut mahdollista sijoittaa museota, joten museolle täytyi löytää jokin toinen paikka lähistöltä. Paikka museolle löytyivät Rødovregaardin monitoimitalon luota. Rødovregaard on vanha kartano, joka on toiminut pitkään maatilana, kunnes Rødovren kunta osti tilan vuonna 1967 ja kunnosti kartanorakennuksesta monitoimitalon vuonna 1976.

Museon on suunnitellut arkkitehti Bernd Kjelland. Museon kokonaispinta-ala on 425 m2, josta 200 m2 on näyttelytiloja. Näyttelytilojen lisäksi museorakennuksessa on aulatila, museokauppa, vessat sekä 150 m2 laajuinen kellarivarasto. Museo vihittiin käyttöön 1.5.2000, mutta jouduttiin kuitenkin sulkemaan heti avaamisensa jälkeen kosteusongelmien vuoksi. Museo avattiin uudelleen 20.1.2001, ja tuolloin viikonlopun aikana noin 4000 kävijää jonotti avajaisnäyttelyyn, joka oli "Heerup Museum – Maleri, grafik, skulptur".

Lähteet

Aiheesta muualla 

 Heerup Museum 

Tanskan taidemuseot
Rødovren kunta